Bidasoa XXI

Club Deportivo Natación Hondar-Irun Bidasoa XXI Irungo kirol kluba da.

 Historia 
1988an sortu zuten, Irungo Udal Polikiroldegia amaitu zutenean eta Bidasoa Kirol Klubaren sekzio gisa. Bidasoa KKren jarduera nagusia eskubaloia bazen ere, beste kirol batzuk ere bazituen. 1993/1994 denboraldian emakumezkoen igeriketa taldeak Gipuzkoako Txapelketa Absolutua irabazi zuen. 1994/1995 denboraldian Gipuzkoako Igeriketa Klub Onenaren saria lortu zuen. 1997an Gipuzkoako Igeriketa Absolutuko Txapeldun izendatu zuten eta emakumezkoen Euskal Herriko Igeriketa Absolutuko Txapeldun. Emakumezkoen igeriketa taldeak 2000/2001 denboraldian Kluben arteko Espainiako Kopako 1. mailan parte hartu zuen, garaipena lortu zuen eta maila gorenera igo zen.

2001. urtearen amaieran igeriketa atala Bidasoa KKtik banandu zen eta Bidasoa XXI bezala jarraitzen du bere bakarkako ibilbidearekin. Denboraldi horretan, neguko Espainiako Igeriketa Absolutuko Txapelketan, emakumezkoen 4x50 Libreko erreleboak, txapeldun izateaz gain, Espainiako Errekor Absolutu berria ezarri zuen.

Bidasoa XXI klubeko Markel Alberdi igerilariak 2016ko Rio de Janeiroko Olinpiar Jokoetan parte hartu zuen.Diario Vasco: Markel Alberdi ha llevado al Bidasoa XXI hasta Brasil. 7/8/2016

2019/2020 denboraldia Oarsoaldea eta Bidasoa XXI klubek bat egin zutenez, klubak 300 kirolari baino gehiago izango zituen, eta Euskal Autonomia Erkidegoko igeriketa-klub handiena bilakatu zen.Diario Vasco: El Bidasoa XXI cuenta con más de 300 deportistas. 24/10/2019Diario Vasco: Bidasoa XXI y Oarsoaldea se unen en un proyecto común 19/10/2019

 Palmaresa 
 1.a Euskal Herriko emakumezko waterpolo Liga (2020)
 1.a Euskal Herriko gizonezko waterpolo kopa (2014)
 1.a Euskal Herriko emakumezko waterpolo kopa (2019)Diario Vasco: Exitosa II Copa Bidasoa de Waterpolo. 8/10/2019

 Erreferentziak 

 Kanpo estekak 

Kategoria:Irungo kirola
Kategoria:Gipuzkoako waterpolo taldeak
Kategoria:Euskal Herriko igeriketa-klubak